Ignaz Holzbauer

Ignaz Jakob Holzbauer (født 18. september 1711, død 7. april 1783) var en østerriksk komponist som særlig skrev symfonier, solokonserter, operaer og kammermusikk. Holzbauer tilhørte Mannheimerskolen.

Liv og virke 
Holzbauers far var lærgrossist i Wien. På foreldrenes ønske studerte Ignaz jus og teologi, men studerte musikk på egen hånd og fikk musikkopplæring av kormedlemmene i Stefansdomen. Han lærte seg kontrapunkt ved hjelp av Johann Joseph Fux' Gradus ad Parnassum, og begynte å komponere. Fux ble så imponert over resultatene at han rådet Holzbauer til å reiste til Italia.

I Venezia ble Holzbauer kjent med de venetianske komponister som Vivaldi, Albinoni og Lotti. I Napoli fikk han takket være Galuppi, Hasse og Porpora kjennskap til den napolitanske stilen.

Etter oppholdet i Italia ble Holzbauer tilbudt jobb som kapellmester ved Zlín i Mähren. Han jobbet også ved hoffet i Wien, i Milano og i Venezia, før han fikk et tilbud i Stuttgart. Han ble ved hoffet der i to år inntil han fikk et tilbud ved hoffet i Mannheim i 1753. Det var her han ble inspirert av og en av hovedkomponistene innen Mannheimerskolen. Holzbauer var dermed med på å bevege den moderne musikken vekk fra barokkstilen og over til det som skulle bli wienerklassisismen. Holzbauer skrev i 1777 en av de første tyske operaene, Günther von Schwarzburg.

Operaer 
Lucio Papirio (1737, Holleschau)
Sesostri, re d'Egitto (1738, Holleschau)
Vologeso (1739, Holleschau)
Hypermnestra (1741, Wien)
La fata meravigliosa (1748, Wien)
Il figlio delle selve (1753, Schwetzingen)
L'isola disabitata (1754, Schwetzingen)
L'Isspile (1754, Mannheim)
Il Don Chisciotte (1755, Schwetzingen)
I cinesi (1756, Schwetzingen)
Le nozze d'Arianna (1756, Schwetzingen)
La clemenza di Tito (1757, Mannheim)
Nitteti (1758, Mannheim)
Alessandro nell'Indie (1759, Milano)
Ippolito ed Aricia (1759, Mannheim)
Günther von Schwarzburg (1777, Mannheim)
La morte di Didone (omskrevet som Tod der Dido) (1779, Mannheim)
Tancredi (1783, Monaco)

Litteratur

Referanser

Eksterne lenker 
 

Klassisistiske komponister
Østerrikske komponister
Personer fra Wien